Diari Oficial de la Generalitat Valenciana


Sumari del DOGV 9573, del 13-04-2023 (2023/4014)

Anunci del Servei Territorial d'Indústria, Energia i Mines d'Alacant, pel qual es convoca l'alçament d'actes prèvies a l'ocupació de determinades finques afectades per la instal·lació de la línia aèria subterrània a 20 kV, doble circuit, des de la LAMT 20 kV Moncayo-Guardamar Sud fins a la LAMT 20 kV La Mariana, als termes municipals de Guardamar del Segura i San Fulgencio. Expedient ATLIRE2015/16/03. Expedient d'expropiació forçosa JUEXPR/2021/3/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9573

Data del DOGV
:   13-04-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/4014


Data del document
:   22-03-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci del Servei Territorial d'Indústria, Energia i Mines d'Alacant, pel qual es convoca l'alçament d'actes prèvies a l'ocupació de determinades finques afectades per la instal·lació de la línia aèria subterrània a 20 kV, doble circuit, des de la LAMT 20 kV Moncayo-Guardamar Sud fins a la LAMT 20 kV La Mariana, als termes municipals de Guardamar del Segura i San Fulgencio. Expedient ATLIRE2015/16/03. Expedient d'expropiació forçosa JUEXPR/2021/3/03. [2023/4014]  
Amb data 22 de novembre de 2019, el Servei Territorial d'Indústria i Energia d'Alacant va dictar la Resolució per la qual atorga a I-DE Redes Eléctricas Inteligentes, SAU, autorització administrativa prèvia i autorització administrativa de construcció, i es declara, en concret, la utilitat pública del projecte denominat «Línia aèria subterrània a 20 kV, doble circuit, des de la LAMT 20 kV Moncayo-Guardamar Sud fins a la LAMT 20 kV La Marina, als termes municipals de Guardamar del Segura i San Fulgencio, província d'Alacant. Expedient de referència ATLIRE/2015/16/03.  
Aquesta declaració d'utilitat pública, d'acord amb el que es disposa en la Llei 24/2013, de 26 de desembre, del sector elèctric, i en el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, comporta la necessitat d'ocupació dels béns i drets afectats i implica la urgent ocupació d'aquests, als quals els és aplicable el procediment d'urgència que determina l'article 52 de la Llei d'expropiació forçosa, de 16 de desembre de 1954.  
En virtut d'això, aquest Servei Territorial d'Indústria, Energia i Mines d'Alacant, en compliment del que es disposa en l'esmentat article 52 de la Llei d'expropiació forçosa, convoca les persones titulars dels béns i drets afectats a l'ajuntament on radiquen les finques afectades, com a punt de reunió per a dur a terme, de conformitat amb el procediment que estableix l'esmentat article, l'alçament d'actes prèvies a l'ocupació i, si fora procedent, les d'ocupació definitiva.  
  
Totes les persones interessades o titulars de qualsevol classe de dret o interés sobre els béns afectats hauran d'acudir personalment, o representades mitjançant la deguda autorització, aportant els documents acreditatius de la seua titularitat i l'últim rebut de la contribució, i podran fer-se acompanyar de personal d'assessorament, si ho estimen oportú, amb despeses a costa seua.  
L'alçament d'actes tindrà lloc el pròxim dia 15 de juny de 2023, a partir de les 10.00 hores, a les dependències de l'Ajuntament de Guardamar del Segura, i a partir de les 11.15 hores a les dependències de l'Ajuntament de San Fulgencio.  
L'ordre d'alçament d'actes es comunicarà mitjançant l'oportuna cèdula de citació. La relació de les persones titulars convocades figura en el tauler d'edictes de l'ajuntament assenyalat i en l'annex.  
  
Cal significar que aquesta publicació es considera igualment, als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, com a notificació als titulars desconeguts o amb domicili ignorat o a aquells a qui, intentada la notificació, no s'haguera pogut practicar.  
  
En l'expedient expropiatori JUEXPR/2021/3/03, I-DE Redes Eléctricas Inteligentes, SAU, assumirà la condició de beneficiària.  
  
Alacant, 29 de març de 2023.- La cap del Servei Territorial d'Indústria, Energia i Mines: Rosa María Aragonés Pomares.